62022CO0416_INF
Ordonanța Curții (Camera a zecea) din 19 iulie 2023 –EDP (Impozit aplicabil comercializării de titluri)
(Cauza C‑416/22) (
1
)
„Trimitere preliminară – Articolul 99 din Regulamentul de procedură al Curții – Răspuns care poate fi în mod clar dedus din jurisprudență – Directiva 2008/7/CE – Articolul 5 alineatul (2) – Impozitarea indirectă a majorării de capital – Taxă de timbru aplicabilă serviciilor de vânzare de obligațiuni, ofertelor publice de subscriere de acțiuni și ofertelor de răscumpărare de obligațiuni pe piață”
1.
Dispoziții fiscale – Armonizarea legislațiilor – Impozitarea indirectă a majorării de capital – Directiva 2008/7 – Tranzacții care nu sunt supuse impozitării indirecte – Emitere și punere în circulație de obligațiuni sau de alte titluri de valoare negociabile – Noțiunea de „formalități aferente” – Servicii de intermediere financiară constând în publicarea de oferte de răscumpărare sau de cumpărare de obligațiuni, în plasarea pe piață și în subscrierea de obligațiuni noi, precum și în subscrierea de acțiuni noi în vederea unei majorări a capitalului social – Excludere
[Directiva 2008/7 a Consiliului, art. 5 alin. (2) lit. (b)]
(a se vedea punctele 28 și 29)
2.
Dispoziții fiscale – Armonizarea legislațiilor – Impozitarea indirectă a majorării de capital – Directiva 2008/7 – Tranzacții care nu sunt supuse impozitării indirecte – Emitere și punere în circulație de acțiuni sau de obligațiuni – Noțiune – Servicii de intermediere financiară pe piața acțiunilor sau obligațiunilor care fac parte integrantă dintr‑o operațiune globală de majorare de capital – Includere
[Directiva 2008/7 a Consiliului, art. 5 alin. (2) lit. (a) și (b)]
(a se vedea punctele 34 și 35)
3.
Dispoziții fiscale – Armonizarea legislațiilor – Impozitarea indirectă a majorării de capital – Directiva 2008/7 – Taxa pe valoarea adăugată și alte taxe – Taxă asupra cesionării valorilor mobiliare – Răscumpărare de obligațiuni echivalentă cu rambursarea unui împrumut contractat sub formă de emisiune de obligațiuni – Inaplicabilitatea taxei – Cumpărare de obligațiuni care nu determină stingerea definitivă a datoriei încorporate în aceste obligații – Aplicabilitatea taxei
[Directiva 2008/7 a Consiliului, art. 6 alin. (1) lit. (a)]
(a se vedea punctele 36 și 37)
4.
Dispoziții fiscale – Armonizarea legislațiilor – Impozitarea indirectă a majorării de capital – Directiva 2008/7 – Tranzacții care nu sunt supuse impozitării indirecte – Taxă de timbru aplicată comisionului perceput de o instituție bancară care prestează servicii de intermediere financiară pe piața titlurilor de valoare negociabile – Inadmisibilitate – Recurgere obligatorie la serviciile unui terț de către societatea emitentă a titlurilor de valoare – Lipsa incidenței
[Directiva 2008/7 a Consiliului, art. 5 alin. (2) lit. (a) și (b)]
(a se vedea punctele 42-43 și dispozitivul)
Dispozitivul
Articolul 5 alineatul (2) din Directiva 2008/7/CE a Consiliului din 12 februarie 2008 privind impozitarea indirectă a majorării de capital
trebuie interpretat în sensul că
se opune unei reglementări naționale care prevede impunerea unei taxe de timbru asupra remunerației pe care o societate de capital o plătește mai multor instituții bancare cărora le‑a încredințat servicii de intermediere financiară în scopul, în primul rând, al publicării de oferte de răscumpărare sau de cumpărare de obligațiuni care conduc la stingerea definitivă a datoriei pe care o reprezintă aceste obligațiuni, în al doilea rând, al vânzării și subscrierii de obligațiuni noi și, în al treilea rând, al subscrierii de acțiuni noi în vederea majorării capitalului său social, independent de chestiunea dacă societățile care emit titlurile în discuție au obligația legală de a recurge la serviciile unui terț sau au ales să recurgă la acestea din proprie inițiativă.
(
1
)	JO C 389, 10.10.2022.